younusmohamed77/Tamil_Tamizh_Wikipedia_Text_Dataset_for_NLP huggingface dataset:
சாக்கோட்டை வீரசேகரர் கோயில்
'''சாக்கோட்டை வீரசேகரர் கோயில்''' [[தமிழ்நாடு|தமிழ்நாட்டில்]] [[சிவகங்கை]] மாவட்டத்தில் உள்ள [[சிவன்]] கோயிலாகும்.
 
 ==அமைவிடம்==
 இக்கோயில் சிவகங்கை மாவட்டத்தில் சாக்கோட்டை என்னுமிடத்தில் அமைந்துள்ளது. இத்தலம் முன்னர் வீரை வனம் என்றழைக்கப்பட்டது.&lt;ref name=&quot;dinamalar&quot;&gt;[http://temple.dinamalar.com/New.php?id=324 அருள்மிகு வீரசேகரர் திருக்கோயில், தினமலர் கோயில்கள்]&lt;/ref&gt; கடல் மட்டத்திலிருந்து சுமார் 97 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°05'43.3&quot;N, 78°51'15.9&quot;E (அதாவது, 10.095355°N, 78.854410°E) ஆகும்.
 
 ==இறைவன், இறைவி==
 இக்கோயிலின் மூலவராக வீரசேகரர் உள்ளார். இறைவி உமையாம்பிகை ஆவார்.  கோயிலின் தல மரம் வீரை ஆகும். கோயிலில் தல தீர்த்தமாக சோழா குளம் உள்ளது. ஆனி மற்றும் ஆடியில் பத்து நாள்கள் விழா நடைபெறுகிறது. இதுதவிர சிவராத்திரி, கந்த சஷ்டி உள்ளிட்ட பல விழாக்கள்  நடைபெறுகின்றன.&lt;ref name=&quot;dinamalar&quot;/&gt;
 
 ==அமைப்பு==
 ஒன்பது நிலை ராஜ கோபுரத்தைக் கொண்ட இக்கோயிலில் இறைவனும், இறைவியும் தனித்தனி சன்னதிகளில் உள்ளனர். இத்தல விநாயகர் விக்கிரம விஜய விநாயகர் ஆவார். பைரவர் இரட்டை நாய் வாகனக்ளுடன் உள்ளார். வனமாக இருந்த பகுதிக்கு வந்த வேடன் ஒருவன், ஒரு மரத்தின் அருகிலிருந்த வள்ளிக்கிழங்குக் கொடியைத் தோண்ட முயற்சிக்கும்போது மண்ணிலிருந்து இரத்தம் வெளிவரவே அந்த இடத்தைத் தோண்டிப் பார்த்தபோது லிங்கத் திருமேனி இருந்ததாகவும், அதை மன்னரிடம் தெரிவிக்க நோய்வாய்ப்ப்பட்டிருந்த மன்னர் அங்கு ஒரு கோயிலைக் கட்டியதாகக் கூறுகின்றனர். 
 &lt;ref name=&quot;dinamalar&quot;/&gt;
 
 == மேற்கோள்கள் ==
 {{reflist}}
புலமைத்துவ வரலாறு
'''புலமைத்துவ வரலாறு''' (Intellectual history) என்பது, [[எண்ணம்|எண்ணங்கள்]], சிந்தனையாளர்கள் பற்றிய வரலாறு ஆகும். எண்ணங்களை உருவாக்கி அவற்றைப்பற்றிக் கலந்துரையாடி, எழுதி, அல்லது வேறு விதங்களின் அவற்றோடு தொடர்புள்ள மக்களின் [[அறிவு|அறிவை]] விலக்கிவிட்டு இவ்வரலாற்றைக் கருத்தில் எடுக்க முடியாது. வரலாற்றாளர்களால் பயிலப்படும் புலமைத்துவ வரலாறு மெய்யியலாளர் பயிலும் [[மெய்யியல் வரலாறு|மெய்யியல் வரலாற்றுக்கு]] இணையானது என்பதுடன், [[எண்ணங்களின் வரலாறு|எண்ணங்களின் வரலாற்றுக்கு]] நெருக்கமானது. இதன் மையப்பொருள் என்னவெனில், எண்ணங்கள், அதை உருவாக்குபவர்களும், பயன்படுத்துபவர்களுமான மக்களிடம் இருந்து விலகித் தனியாக வளர்ச்சியடைவதில்லை என்பதுடன், எண்ணங்களைத் தனியாக அல்லாது, அவற்றை உருவாக்கும் பண்பாடு, வாழ்க்கை, வரலாறு ஆகியவற்றின் சூழலிலேயே ஆய்வு செய்யவேண்டும் என்பதுமாகும்.&lt;ref&gt;Anthony Grafton, &quot;The history of ideas: Precept and practice, 1950-2000 and beyond.&quot; ''Journal of the History of Ideas'' 67#1 (2006): 1-32. [http://sydney.edu.au/intellectual-history/documents/grafton-history-ideas.pdf online]&lt;/ref&gt;
 
 புலமைத்துவ வரலாறு, கடந்தகால எண்ணங்களை அவற்றில் சூழலில் வைத்து ஆராய்வதன் மூலம் புரிந்துகொள்வதை நோக்கமாகக் கொண்டுள்ளது. இங்கே &quot;சூழல்&quot; என்பது  அரசியல், பண்பாட்டு, புலமைத்துவ, சமூகச் சூழல்களைக் குறிக்கலாம். ஒருவர் ஒரு உரையைக் காலவரிடைச் சூழலிலோ அல்லது சமகாலப் புலமைத்துவ நேரச் சூழலிலோ வாசிக்க முடியும். இவ்விரு வகையான சூழ்நிலையாக்கமும் புலமைத்துவ வரலாற்றாளர்களால் கைக்கொள்ளப்படுவதே. அதேவேளை ஒன்றிலிருந்து மற்றது வேறாக நிற்பனவும் அல்ல. பொதுவாக, புலமைத்துவ வரலாற்றாளர்கள் கடந்த காலத்தின் கருத்துருக்களையும், உரைகளையும் பலதரப்பட்ட சூழல்களில் வைத்துப் பார்க்க முயல்கிறார்கள்.
 
 புலமைத்துவ வரலாறு என்பது புலமையாளர்களின் வரலாறு அல்ல. இது எழுத்துக்களில் வெளிப்படுத்தப்படும் எண்ணங்களை ஆய்வு செய்வதால், காட்சிச் சான்றுகளையும் சொற்களல்லாத சான்றுகளையும் பயன்படுத்துகின்ற பிற [[பண்பாட்டு வரலாறு]]களில் இருந்து வேறுபடுகின்றது. கடந்த காலத்துக்குரிய எந்தவொரு எழுத்துமூலமான தடயமும் புலமைத்துவ வரலாற்றுக்கான பொருளாக இருக்கலாம். &quot;புலமையாளன்&quot; என்னும் கருத்துரு மிகவும் அண்மைக் காலத்தைச் சேர்ந்தது. இது சிந்தனையோடு தொழில்முறையில் தொடர்புடைய ஒருவரைக் குறிக்கிறது. ஆனால், தனது [[சிந்தனை]]களை வெளிப்படுத்துவதற்காக எழுதும் எவரும் புலமைத்துவ வரலாற்றுக்கான கருப்பொருளாக இருக்கமுடியும். ஒழுங்குமுறை சாராத ஒரு சிந்தனையாளர் தொடர்பான புலமைத்துவ வரலாற்றுக்கு, கார்லோ கின்சுபர்க் என்பவரின் ஆக்கமான &quot;வெண்ணெய்க்கட்டியும் புழுக்களும்&quot; (The Cheese and the Worms) என்னும் நூலில் உள்ள, 16 ஆம் நூற்றாண்டைச் சேர்ந்த இத்தாலிய ஆலை உரிமையாளர் [[மெனோக்கியோ]] பற்றிய புகழ்பெற்ற ஆய்வை சிறந்த எடுத்துக்காட்டாகக் கொள்ளலாம்.
 
 == மேற்கோள்கள் ==
 {{reflist}}
கௌல்டு-யாகோபு வினை
'''கௌல்டு-யாகோபு வினை''' ''(Gould–Jacobs reaction)'' குயினோலின்களைத் தயாரிக்கின்ற கரிமத் தொகுப்பு வினையாகும். குறிப்பாக இவ்வினையில் 4-குயினோலினால் தயாரிக்கப்படுகிறது. கௌல்டு-யாகோபு வினையில் [[அனிலின்]] அல்லது அனிலீன் வழிப்பொருள் முதலில் மலோனிக் அமில வழிப்பொருளான எத்தில்யெத்தாக்சிமெத்திலீன்மலோனேட்டுடன் வினைபுரிகிறது. இதனால் எத்தாக்சி தொகுதி நைட்ரசனால் பதிலீடு செய்யப்படுகிறது. குயினோலின் சூடுபடுத்தப்பட்டு இதன் பயனாக பென்சீன்வளையமாக்கல் நிகழ்கிறது. எசுத்தர் தொகுதி சோடியம் ஐதராக்சைடால் நீராற்பகுக்கப்பட்டு [[கார்பாக்சிலிக் அமிலம்|கார்பாக்சிலிக் அமிலமாகவும்]] பின்னர் அதைத் தொடர்ந்து சூடுபடுத்துவதால் கார்பாக்சில் நீக்கம் நிகழ்ந்து 4-ஐதராக்சிகுயினோலின் உருவாகிறது:&lt;ref name=&quot;Li2009&quot;&gt;{{cite journal|last1=Li|first1=Jie Jack|title=Gould–Jacobs reaction|year=2009|pages=263–265|doi=10.1007/978-3-642-01053-8_113}}&lt;/ref&gt;&lt;ref name=&quot;LengyelSipos2015&quot;&gt;{{cite journal|last1=Lengyel|first1=László Csaba|last2=Sipos|first2=Gellért|last3=Sipőcz|first3=Tamás|last4=Vágó|first4=Teréz|last5=Dormán|first5=György|last6=Gerencsér|first6=János|last7=Makara|first7=Gergely|last8=Darvas|first8=Ferenc|title=Synthesis of Condensed Heterocycles by the Gould–Jacobs Reaction in a Novel Three-Mode Pyrolysis Reactor|journal=Organic Process Research &amp; Development|volume=19|issue=3|year=2015|pages=399–409|issn=1083-6160|doi=10.1021/op500354z}}&lt;/ref&gt;&lt;ref&gt;{{cite journal|title=Gould-Jacobs Reaction|year=2010|doi=10.1002/9780470638859.conrr276}}&lt;/ref&gt;.
 
 :[[Image:Gould-Jacobs reaction.svg|500px|கௌல்டு-யாகோபு வினை]]
 
 4,7-டைகுளோரோகுயினோலின் தயாரித்தலை இதற்கு உதாரணமாகக் கூறலாம்.
 
 *ஃபுளோக்டாபெனின் மற்றும் கிளாபெனின் இரண்டும் இணையான பெனாமேட்டுகள் ஆகும். இவை கௌல்டு-யாகோபு வினையில் தயாரிக்கப்படுகின்றன&lt;ref&gt;[[Organic Syntheses]], Coll. Vol. 3, p.272 ('''1955'''); Vol. 28, p.38 (1948). [http://www.orgsynth.org/orgsyn/pdfs/CV3P0272.pdf Link]&lt;/ref&gt;
 *ரோசாக்சின், [[ஆக்சோலினிக் அமிலம்]] போன்ற குயினோலோன் வகைச் சேர்மங்கள் பலவும் இம்முறையில் தயாரிக்கப்படுகின்றன.
 
 == மேற்கோள்கள் ==
 {{Commonscat|Gould-Jacobs reaction}}{{reflist}}
மெனோக்கியோ
'''மெனோக்கியோ''' (Menocchio) என அழைக்கப்படும் '''டொமெனிக்கோ இசுக்கன்டெல்லா''' (Domenico Scandella) (1532 - 1599) 16 ஆம் நூற்றாண்டைச் சேர்ந்த ஒரு ஆலை உரிமையாளர். மரபுக்கு எதிரான இவரது சமயக் கருத்துக்களுக்காக இவர் விசாரணைக்கு உட்படுத்தப்பட்டு மத மறுப்புக் குற்றத்துக்காக 1599 இல் எரித்துக் கொல்லப்பட்டார். இவரது வாழ்க்கை, நம்பிக்கைகள் என்பன பற்றிய தகவல்கள் விசாரணைப் பதிவுகளில் இருந்து கிடைக்கின்றன. இவற்றை அடிப்படையாகக் கொண்டே கார்லோ கின்சுபர்க் &quot;வெண்ணெய்க்கட்டியும் புழுக்களும்&quot; (The Cheese and the Worms) என்னும் நூலை எழுதினார்.&lt;ref&gt;Levine, D., &amp; Vahed, Z. (2001). Ginzburg's Menocchio: Refutations and Conjectures. Histoire sociale/Social History, 34(68).&lt;/ref&gt;&lt;ref&gt;Scandella, D., &amp; Tedeschi, A. (1995). The Trials of Menocchio: The Complete Transcripts (1583-1599). A. Del Col (Ed.). Center for Medieval and Early Renaissance Studies, State University of New York at Binghamton.&lt;/ref&gt;&lt;ref&gt;William Monter.THE CANONIZATION OF DOMENICO SCANDELLA, ALIAS MENOCCHIO Bibliothèque d'Humanisme et Renaissance T. 63, No. 3 (2001), pp. 621-623&lt;/ref&gt;&lt;ref&gt;Zambelli, P. (1979). 'UNO, DUE, TRE, MILLE MENOCCHIO'-SPONTANEOUS GENERATION (OR THE PERSONAL COSMOGONY OF A 16TH-CENTURY MILLER). Archivio storico italiano, 137(499), 51-90.&lt;/ref&gt;
 
 == வரலாறு ==
 இவரது பெற்றோர் சுவானே, மெனேகா என்போராவர். சண்டையிட்டதற்காக நகரை விட்டுக் கடத்தப்பட்டிருந்த இரண்டு ஆண்டுகள் தவிர இவர் [[இத்தாலி]]யில் உள்ள மொன்டரியாலே என்னும் நகரிலேயே வாழ்ந்துவந்தார். இவர் வாசிக்கக் கற்றுக்கொண்டு, [[மதம்]], [[வரலாறு]] என்பன தொடர்பான சமகால நூல்கள் பலவற்றை வாசித்தார். இவற்றில் இருந்து, தனது மதம் சார்ந்த கருத்துக்களை வளர்த்துக்கொண்டார். இவரது கருத்துக்கள் அக்காலத்துக் [[கத்தோலிக்கம்|கத்தோலிக்கப்]] பழமையியத்தில் இருந்து குறிப்பிடத்தக்க அளவு விலகி இருந்தன. 
 
 இவர் மத மறுப்புக் குற்றச்சாட்டின் பேரில் 1583ல் முதல் தடவையாக விசாரிக்கப்பட்டார். 1584 இல் தனது கூற்றுக்களைத் திரும்பப் பெற்றுக்கொண்டார். ஆனாலும், 20 மாதங்கள் [[சிறை]]யில் இருந்தார். 1586 இல் விடுவிக்கப்பட்ட அவர் திருந்திவிட்டதாகச் சொல்லப்பட்டது. இவர் தொடர்ந்தும் வீட்டுக் காவலில் இருந்ததுடன், இவரது குற்றத்துக்கு அடையாளமாக எரியும் சிலுவைச் சின்னத்தைத் தனது உடையில் அணிந்துகொள்ள வேண்டியும் இருந்தது. தொடர்ந்தும் இவர் தனது நம்பிக்கைகள் பற்றிப் பலரிடம் பேசியதால், 1598 இல் இவர் மீண்டும் கைதானார். இவர் மத மறுப்புக் கொள்கையை உருவாக்குபவர் என அறிவிக்கப்பட்டு 1599ல் எரித்துக் கொல்லப்பட்டார். 
 
 விசாரணையில், ஒருவன் தனது அயலவனுக்குக் கேடு விளைவிப்பதே குற்றம் என்றும், மதத்தைக் குறைத்துப் பேசுவது அப்படிப் பேசுபவரைத் தவிர வேறெவருக்கும் கேடு விளைவிக்காது எனவும் வாதித்தார். [[இயேசு]] மனிதனில் இருந்து பிறந்தவர் எனவும், மேரி கன்னி அல்ல எனவும், பாப்பாண்டவருக்கு இறைவன் எவ்வித அதிகாரத்தையும் கொடுக்கவில்லை, ஆனால், ஒரு நல்ல மனிதருக்கு முன்மாதிரியாக அவர் விளங்குகிறார் எனவும், இயேசு மனித மீட்புக்காக இறக்கவில்லை எனவும் அவர் கூறியிருந்தார்.&lt;ref&gt;{{cite book|last=Ginzburg|first=Carlo|title=The Cheese and the Worms: The Cosmos of a Sixteenth-Century Miller|year=1980|publisher=The Johns Hopkins University Press|location=Baltimore|pages=39, 27, 17, 12}}&lt;/ref&gt;
 
 == மேற்கோள்கள் ==
 {{reflist}}
 
 [[பகுப்பு:கத்தோலிக்கம் தொடர்பான சர்ச்சைகள்]]
 [[பகுப்பு:1532 பிறப்புகள்]]
பகுப்பு:கத்தோலிக்கம் தொடர்பான சர்ச்சைகள்
[[பகுப்பு:கத்தோலிக்கம்]]
பண்பாட்டு வரலாறு
'''பண்பாட்டு வரலாறு''' என்பது, [[மானிடவியல்]], [[வரலாறு]] ஆகியவற்றின் அணுகுமுறைகளை ஒன்றுசேர்த்து, மக்கள் சார்ந்த [[பண்பாடு|பண்பாட்டு]] மரபுகளையும் வரலாற்று அனுபவங்களின் பண்பாட்டு விளக்கங்களையும் அறிந்துகொள்ள முயலும் துறை ஆகும். இது, கடந்தகால விடயங்களின் பதிவுகள், விளக்கமுறையிலான விபரிப்புகள் ஆகியவற்றைப் பண்பாடு தொடர்பான தொடர் நிகழ்வுகளின் சூழமைவில் ஆராய்கிறது.
 
 [[சமூகச் சூழல்|சமூக]], [[பண்பாட்டுச் சூழல்|பண்பாட்டு]], [[அரசியல் சூழல்|அரசியல்]] சூழல்கள் ஊடாக மனித குலம் ஈடுபட்ட கடந்தகால நிகழ்வுகளை, அல்லது ஒரு குழுவினர் விரும்புகின்ற கலைகள், பழக்க வழக்கங்கள் என்பன தொடர்பானவற்றைப் பண்பாட்டு வரலாறு பதிவு செய்வதுடன் விளக்கவும் முயல்கிறது. [[யேக்கப் பர்க்கார்ட்]] (1818 - 1897) என்பவர் பண்பாட்டு வரலாற்றை ஒரு துறையாக நிறுவ உதவினார். கருத்தில் எடுக்கப்பட்ட மக்கள் குழுவொன்றால் உருவாக்கப்பட்ட பல்வேறுபட்ட தனித்துவமான வாழ்க்கை முறைகளைச் சுட்டிக்காட்டுவதன் மூலம் மனித சமுதாயத்தின் பதிவுகளைப் பண்பாட்டு வரலாறு ஆய்வு செய்து விளக்குகிறது. பண்பாட்டு வரலாறானது சடங்குகள்,  நிகழ்விடத்துடனான தொடர்புகள் போன்ற கடந்தகாலப் பண்பாட்டுச் செயற்பாடுகள் முழுவதையும் கருத்தில் எடுக்கிறது.
 
 பண்பாட்டு வரலாறு, அதன் அணுகுமுறையைப் பொறுத்தவரை பிரெஞ்சு இயக்கமான மனப்பாங்கின் வரலாறு, புதிய வரலாறு ஆகியவற்றுடன் பல்வேறு பொது விடயங்களைக் கொண்டுள்ளன. அத்துடன் ஐக்கிய அமெரிக்காவில் [[அமெரிக்க ஆய்வுகள்|அமெரிக்க ஆய்வுகளோடு]] என்னும் துறையோடு இதற்கு நெருக்கமான தொடர்புகள் உண்டு. 19 ஆம் நூற்றாண்டின் யேக்கப் பர்க்கார்ட்டால், இத்தாலிய மறுமலர்ச்சி தொடர்பில் உருவாக்கிச் செயற்படுத்தியபடி பண்பாட்டு வரலாறு, ஒரு குறித்த வரலாற்றுக் காலத்தை முழுமையாக ஆய்வு செய்வதாக இருந்தது. அக்காலத்தின் [[ஓவியக்கலை|ஓவியம்]], [[சிற்பக்கலை|சிற்பம்]], [[கட்டிடக்கலை]] போன்றவை மட்டுமன்றி, சமூகத்தின் பொருளாதார அடிப்படைகள், அதன் அன்றாட வாழ்க்கைக்கான சமூக நிறுவனங்கள் போன்றவறையும் இந்த ஆய்வு உள்ளடக்கியதாக இருந்தது.&lt;ref&gt;Siegfried Giedion, ''Space, Time and Architecture'' (6th ed.), p 3.&lt;/ref&gt;
 
 == மேற்கோள்கள் ==
 {{reflist}}
நார்வே நாட்டின் புதுப்பிக்கத்தக்க ஆற்றல் பயன்பாடு
[[நார்வே|நார்வே நாடு]] மிக அதிக அளவில் புதுப்பிக்கத்தக்க ஆற்றல் உற்பத்தி செய்யும் நாடு ஆகும். நார்வே நாட்டின் 99 விழுக்காடு மின்சாரம் நீர்மின்ஆற்றல் மூலம் உற்பத்தி செய்யப்படுகிறது. சிறந்த இயற்கை நீர்வளங்களை கொண்டுள்ளதால் நீர்மின்ஆற்றல் மின் உற்பத்தி, சூரிய ஆற்றல் உற்பத்திக்கான வளங்கள் குறைவாக இருப்பினும் சூரிய மின் ஆற்றல் தர சிலிக்கான் மற்றும் சிலிக்கான் சூரிய மின் ஆற்றல் கடத்துதிறக் கலங்கள் உற்பத்தியில் உலகளவில் மிக அதிக அளவில் ஈடுபட்டுள்ளது. காற்றாலை மின்சார உற்பத்தியும் இங்கு பயன்பாட்டில் உள்ளது. நார்வே அரசின் மூலம் ஒன்பது நீர் திறன் உற்பத்தி ஆலைகள் இயங்கி வருகின்றன. உட்செருகு மின்சார மகிழுந்து நார்வே நாட்டில் அதிகஅளவில் பயன்பாட்டில் உள்ளது. புவி மாசுபடுவதை தடுப்பதற்கும் சுத்தமான மின்சார உற்பத்தி செய்வதிலும் இந்நாட்டின் பங்கு பெரிதும் உள்ளது. மேலும் வளர்ந்துவரும் நாடுகளும் தங்கள் நாட்டில் புவி மாசுபடுவதை தடுப்பதற்கும் சுத்தமான மின்சார உற்பத்தி செய்வதற்கும் நார்வே ஒரு முன்னோடியாக திகழ்கிறது&lt;ref&gt;{{Cite web |url=http://www.bp.com/liveassets/bp_internet/globalbp/globalbp_uk_english/reports_and_publications/statistical_energy_review_2008/STAGING/local_assets/downloads/spreadsheets/statistical_review_full_report_workbook_2008.xls |title=BP Statistical Review of World Energy June 2008 |access-date=2017-01-25 |archive-date=2009-01-17 |archive-url=https://web.archive.org/web/20090117105809/http://www.bp.com/liveassets/bp_internet/globalbp/globalbp_uk_english/reports_and_publications/statistical_energy_review_2008/STAGING/local_assets/downloads/spreadsheets/statistical_review_full_report_workbook_2008.xls |url-status=dead }}&lt;/ref&gt;.
 
 ==மேற்கோள்கள் ==
 {{Reflist}}
 
 [[பகுப்பு:புதுப்பிக்கத்தக்க ஆற்றல்]]
கி. அரங்கன்
[[File:Drkrangan.jpg|thumb|கி.அரங்கன்]]
 '''கி. அரங்கன்''' (K.Rangan, 3 செப்டம்பர் 1942) [[தமிழ்நாடு|தமிழ்நாட்டின்]] தஞ்சாவூரைச் சேர்ந்த மொழியியல் அறிஞர் ஆவார்.
 
 ==பிறப்பு==
 தமிழ்நாட்டில் உள்ள கள்ளக்குறிச்சி மாவட்டத்தில் சின்னச்சேலம் என்னும் ஊரில் இவர் பிறந்தார். இவரது பெற்றோர் கிருஷ்ணசாமி ராஜம்மாள் ஆவர்.
 
 ==கல்வி==
 * பி.ஓ.எல் (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1963)
 * முதுகலை (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1965)
 * முனைவர் (தில்லி பல்கலைக்கழகம், புதுதில்லி, 1973)
 
 ==பணி==
 மைசூரிலுள்ள [[இந்திய மொழிகளின் நடுவண் நிறுவனம்|இந்திய மொழிகளின் நடுவண் நிறுவனத்தில்]] (En: Central Institutue of Indian Languages) 1970 முதல் 1982 வரையிலும், [[தஞ்சாவூர் தமிழ்ப் பல்கலைக்கழகம்|தஞ்சாவூர் தமிழ்ப் பல்கலைக்கழகத்தில்]] மொழியியல் துறையில் 1982 முதல் 2003 வரையிலும் பணியாற்றியுள்ளார்.
 
 ==நூல்கள்==
 மொழியியல், இலக்கியம், சமூகவியல், இலக்கணம் உள்ளிட்ட துறைகளில் 60க்கும் மேற்பட்ட கட்டுரைகளை தமிழிலும், ஆங்கிலத்திலும் எழுதியுள்ளார். கீழ்க்கண்ட நூல்கள் உள்பட பல நூல்களை இவர் எழுதியுள்ளார்.
 
 * தொடரியல் மாற்றிலக்கண அணுகுமுறை, தமிழ்ப் பல்கலைக்கழகம், தஞ்சாவூர், 1985 &lt;ref&gt;[http://www.tamiluniversity.ac.in/tamil/%E0%AE%B5%E0%AF%86%E0%AE%B3%E0%AE%BF%E0%AE%AF%E0%AF%80%E0%AE%9F%E0%AF%81%E0%AE%95%E0%AE%B3%E0%AF%8D-2/%E0%AE%A8%E0%AF%82%E0%AE%B2%E0%AF%8D%E0%AE%95%E0%AE%B3%E0%AF%8D-2/%E0%AE%AE%E0%AF%8A%E0%AE%B4%E0%AE%BF%E0%AE%AF%E0%AE%BF%E0%AE%AF%E0%AE%B2%E0%AF%8D/%E0%AE%A4%E0%AF%8A%E0%AE%9F%E0%AE%B0%E0%AE%BF%E0%AE%AF%E0%AE%B2%E0%AF%8D-%E0%AE%AE%E0%AE%BE%E0%AE%B1%E0%AF%8D%E0%AE%B1%E0%AE%BF%E0%AE%B2%E0%AE%95%E0%AF%8D%E0%AE%95%E0%AE%A3-%E0%AE%85%E0%AE%A3%E0%AF%81/ தமிழ்ப் பல்கலைக்கழகம், தஞ்சாவூர்]&lt;/ref&gt;
 * நோம் சோம்ஸ்கி பன்முக அறிமுகம், மொழியியல் துறை, கோயம்புத்தூர் &lt;ref&gt;[http://library.cutn.ac.in/cgi-bin/koha/opac-detail.pl?biblionumber=17271 Central University of Tamil Nadu]&lt;/ref&gt;
 
 == மேற்கோள்கள் ==
 {{reflist}}
 
 [[பகுப்பு:தமிழறிஞர்கள்]]
 [[பகுப்பு:மொழியியலாளர்கள்]]
சமூகச் சூழல்
'''சமூகச் சூழல்''' (social environment) என்பது, மக்கள் வாழுகின்ற, அல்லது ஏதாவது நடைபெறுகின்ற அல்லது உருவாகின்ற பௌதீக, சமூகப் பின்னணி அமைப்பு ஆகும். இது தனிப்பட்டவர்கள் கற்றுக்கொள்கின்ற அல்லது வாழுகின்ற [[பண்பாடு]], அவர்கள் ஊடாடுகின்ற மக்கள் மற்றும் பிற நிறுவனங்கள் ஆகியவற்றை உள்ளடக்கியது.&lt;ref&gt;[http://www.ncbi.nlm.nih.gov/pmc/articles/PMC1446600/pdf/11249033.pdf Elizabeth Barnett, PhD and Michele Casper, PhD, A Definition of “Social Environment”, American Journal of Public Health, March 2001, Vol. 91, No. 3]&lt;/ref&gt; தொடர்பாடல் நேரடியானதாகவோ, தொடர்பு ஊடகங்கள் வழியானதாகவோ இருக்கலாம். அடையாளம் காட்டாமலோ, ஒருவழித் தொடர்பாகவோகூட இருக்க முடியும்.&lt;ref&gt;Marjorie Taylor, ''Imaginary Companions'' (1999) p. 147&lt;/ref&gt; இது சமமான [[சமூகத் தகுதிநிலை]]யோடு இருக்கவேண்டியது இல்லை. இதனால், சமூகச் சூழல் என்பது சமூக வகுப்பு, சமூக வட்டம் போன்றவற்றிலும் பரந்த கருத்துரு ஆகும்.
 
 ஒரே சமூகச் சூழலைச் சேர்ந்த மக்கள் பெரும்பாலும் சமூக ஒருமைப்பாட்டு உணர்வை வளர்த்துக்கொள்வதற்கான வாய்ப்புக்கள் அதிகம். அவர்கள் பெரும்பாலும் ஒருவர் மீது ஒருவர் நம்பிக்கை கொள்வதுடன் உதவியும் செய்துகொள்வர். அத்துடன் அவர்கள் சமூகக் குழுக்களாகக் கூடுவதற்கான வாய்ப்புக்களும் உள்ளன. முடிவுகள் வெவ்வேறாக இருக்கக்கூடும் ஆயினும், அவர்கள் பெரும்பாலும் ஒரே விதமாகவே சிந்திக்கின்றனர்.
 
 == இயற்கையும் செயற்கையும் ==
 
 தங்களுடைய வாழ்க்கையை மேம்படுத்திக் கொள்வதற்காக மக்கள் இயற்கை வளங்களைப் பயன்படுத்துகின்றனர். இதனால், இயற்கைச் சூழலில் மாற்றங்கள் ஏற்படுகின்றன. மனிதக் குடியிருப்புக்கள், சாலைகள், தோட்டங்கள், அணைகள், மற்றும் பல இவ்வாறாக உருவாகியுள்ளன. இவ்வாறான மனிதன் உருவாக்கிய கூறுகள் அனைத்தும் பண்பாட்டுச் சூழலில் அடங்குகின்றன. எர்விங் கோஃப்மன் என்பவர் தனிப்பட்ட சூழல்களின் சமூக இயல்பு குறித்துக் குறிப்பாக வலியுறுத்துகின்றார்.&lt;ref&gt;Erving Goffman, ''Relations in Public'' (1972) p. 296&lt;/ref&gt;
 
 == சமூக அமைப்பு ==
 
 எமில் டுர்கெயிம் சமூகச் சூழல் குறித்து ஒரு பரந்த நோக்கைக் கொண்டிருந்தார். இவர், சமூகச் சூழல் உள்ளமைந்த விதிமுறைகளையும் சமூகக் காரணிகளின் சார்பாண்மைகளையும் கொண்டிருப்பதாக வாதித்தார்.&lt;ref&gt;P. Hamliton ed., ''Emile Durkheim: Critical Assessments, Vol I'' (1990) p. 385-6&lt;/ref&gt; நமது சமூகச் சூழல் நமது மனங்களில் மட்டுமே இருக்கக்கூடிய காரணிகளால் நிரம்பி இருப்பதாகத் தெரிகிறது.&lt;ref&gt;Emile Durkheim, ''The Elementary Forms of the Religious Life'' (1971) p. 227&lt;/ref&gt;
 
 == மேற்கோள்கள் ==
 {{reflist}}
புதுச்சேரி துறைமுகம்
{{துறைமுகம் தகவற்சட்டம்
 | name = புதுச்சேரி துறைமுகம்
 | image = 
 | caption = புதுச்சேரி துறைமுகம்
 | country ={{IND}} 
 | location = [[புதுச்சேரி]] (PUDUCHERRY)
 | coordinates = {{coord|11.56|N|79.50|E|display=title,inline}}
 | opened = 
 | operated =
 | owner = GOVERNMENT OF PUDUCHERRY
 | type = 
 | sizewater =
 | sizeland = 
 | size =
 | berths = 
 | wharfs =
 | piers =
 | employees = 
 | leadershiptitle =
 | leader =
 | blankdetailstitle1 =
 | blankdetails1 =
 | blankdetailstitle2 =
 | blankdetails2 =
 | blankdetailstitle3 =
 | blankdetails3 =
 | arrivals =
 | cargotonnage =3 TO 4 LAKH TONNES
 | containervolume = 
 | cargovalue =
 | passengertraffic =
 | revenue =
 | profit =
 | blankstatstitle1 =
 | blankstats1 =
 | blankstatstitle2 =
 | blankstats2 =
 | blankstatstitle3 =
 | blankstats3 =
 | website = [http://port.pondicherry.gov.in/index.html|http://port.pondicherry.gov.in/index.html]
 }}
 புதுச்சேரியில் ஒன்றிய பிரதேசத்தில் உள்ள புதுச்சேரி மாவட்டத்தில்  ஒரு வர்த்தக துறைமுகம் மற்றும் மீன்பிடி துறைமுகம் உள்ளது .
 காரைக்கால் மாவட்டத்தில் தனியார் பங்களிப்புடன் கூடிய  ஒரு வர்த்தக துறைமுகம் உள்ளது 
 ==புதுச்சேரி துறைமுக வரலாறு ==
 புதுச்சேரி 1954  ஆம்  ஆண்டு இந்தியாவுடன் இணைத்து இந்த இணைப்புக்கு முன்பிலிருந்தே புதுச்சேரி ஒரு துறைமுக நகரமாக விளங்கியது .வணிகம் மற்றும் வர்த்தகம் செழுமை கொண்ட  துறைமுக நகரமாக இருந்தது.புதுச்சேரியில் இருந்த அரிக்கமேடு துறைமுகத்தில் இருந்து ரோம பேரரசு வர்த்தகம் நடைபெற்றதற்கான வரலாற்று சான்றுகள் உள்ளன.அந்த துறைமுகம் வாயிலாக கிரேக்க இராச்சியம் மற்றும் ரோம பேரரசுடன் கிமு 100  முதல்      கிபி 100  வரை  வர்த்தகம் நடைபெற்றுள்ளது .ஜவுளிகள் ,முத்து மற்றும் பட்டு முக்கிய ஏற்றுமதியாக இருந்தது .மேலும் அரிக்கமேட்டில் அகழ்வாராச்சியில் கிடைத்த சோழர் கால நாணயங்கள் மூலம் 11 மற்றும் 12  ஆம் நூற்றாண்டில் சோழர்கள்  சீனா நாட்டுடன் கொண்ட வர்த்தகம் புலப்படுகிறது 
 மேலும் பல அரசமரபு ,பேரரசுகளை கடந்து கிபி ௧௬௧௪ஆம் ஆண்டில் போர்த்துகீசிய படையெடுப்பு .1618 ஆம் ஆண்டு நெதர்லாந்து படையெடுப்பு கண்டது இத்துறைமுகம் .கிபி 1673  ஆம் ஆண்டு   பிரெஞ்சு ஆட்சி காலத்தில் இத்துறைமுகம் செழுமையாக விளங்கியது மட்டும் இன்றி  சர்வதேச வணிகம் மற்றும் வர்த்தகம் மையம் ஆகவும்   செயல்பட்டது&lt;ref&gt;{{Cite web |url=http://port.pondicherry.gov.in/index.html |title=காப்பகப்படுத்தப்பட்ட நகல் |access-date=2017-01-25 |archive-date=2017-06-21 |archive-url=https://web.archive.org/web/20170621063856/http://port.pondicherry.gov.in/index.html |url-status=dead }}&lt;/ref&gt; 
 ==புதுச்சேரி மீன்பிடி துறைமுகம் ==
 புதுச்சேரியில் புதுச்சேரி தாலுகாவில் கீழ் உள்ள தேங்காய்திட்டு பகுதியில் மின் பிடி துறைமுகம் அமைந்து உள்ளது .18 மீனவ கிராமங்களைச் சேர்ந்த சுமார் 30 ஆயிரம் மீனவர்கள் தேங்காய்த்திட்டு துறைமுகம் வழியாக கடலுக்கு சென்று மீன்பிடி தொழிலில் ஈடுபட்டு வருகின்றனர்.
 &lt;ref&gt;http://www.dinamani.com/all-editions/edition-villupuram/puducherry/2016/nov/22/தேங்காய்த்திட்டு-துறைமுக-முகத்துவாரம்-அடைப்பு-மீனவர்கள்-பாதிப்பு--2603059.html&lt;/ref&gt;
 ==மேற்கோள்கள் ==
 {{Reflist}}
 [[பகுப்பு:இந்தியத்_துறைமுகங்கள்]]
 [[பகுப்பு:புதுச்சேரியில் போக்குவரத்து]]
 [[பகுப்பு:புதுச்சேரி]]
குற்றச் செயல்
'''குற்றச் செயல்''' ({{lang-la|Actus reus}}, ˈæktəs ˈreɪɪəs), என்பது இலத்தீன் மொழியில் இருந்து பெறப்பட்ட ஒரு சட்டச் சொல் ஆகும். இது குற்றத்தின் வெளியீட்டு உறுப்பாக கருதப்படுகிறது. ஒரு குற்றவாளியின் செயல் சந்தேகத்திற்கு இடமில்லாத வகையில் மெய்ப்பிக்ககப்படும் பொழுது அது குற்றச்செயல் எனப்படுகிறது. குற்றச்செயல் புாிந்த நபா் குற்றவியல் பொறுப்புக்கு உள்ளாகிறாா்.
 
 ==சொற் பிறப்பியல்==
 Actus reus என்ற லத்தீன் சொல்லானது புகழ்பெற்ற லத்தீன் வாக்கியமான actus non facit reum nisi mens sit rea, இலிருந்து உருவானது.&lt;ref&gt;Coke, chapter 1, folio 10&lt;/ref&gt; அதற்கு, &quot;சட்டம் எந்த ஒரு மனிதனையும், அவன் குற்ற மனம் கொண்டிருக்காதவரை குற்றவாளி ஆக்காது&quot; என்பது பொருளாகும். குற்றச் செயல் மற்றும் குற்ற மனம் ஆகிய இரண்டு சொற்களும் ஆங்கில சட்டமுறைகளில் இருந்து பெறப்பட்டவையாகும்.
 
 ==மேற்கோள்கள்==
 {{reflist}}
 
 ==மூலம்==
 *{{cite book
 |title=Institutes, Part III
 |author=Coke, Edward
 |year=1797
 }}
 *{{cite book
 |title=Criminal Law: Model Penal Code
 |author=Dubber, Markus D.
 |publisher=Foundation Press
 |year=2002
 |isbn=1-58778-178-6
 }}
 
 ==வெளி இணைப்புகள்==
 *[http://plato.stanford.edu/entries/criminal-law/ Stanford Encyclopedia of Philosophy entry on Theories of Criminal Law]
சமூகத் தகுதிநிலை
'''சமூகத் தகுதிநிலை''' (Social status) என்பது, சமூகத்தில் ஒரு தனியாள் அல்லது ஒரு குழுவின் தகுதி அல்லது நிலையைக் குறிக்கும். தகுதிநிலை இரண்டு வழிகளில் முடிவுசெய்யப்படலாம். ஒருவர் தன்னுடைய சாதனைகளால் சமூகத் தகுதிநிலையைப் பெறமுடியும், இது &quot;முயன்றுபெற்ற தகுதிநிலை&quot; எனப்படும். மாற்றாக, ஒருவர் அவரது [[பிறப்புரிமை]]யால் சமூகத்தின் ஒரு குறித்த [[சமூகப் படிநிலை|படிநிலை]]யில் வைக்கப்படலாம், இது &quot;பிறவிசார் தகுதிநிலை&quot; ஆகும். இவற்றைவிட ''உள்ளார்ந்த தகுதிநிலை'' என்பது, நமது உடலில் அமைந்த இயற்பிய இயல்புகளால் உருவாவது. இத்தகுதிநிலை [[அழகு]], [[ஊனம்]], உயரம், [[உடற்கட்டு]] போன்றவற்றால் கிடைப்பது. ஒரு குறித்த நேரத்தில், ஒரு தனியாளுக்கு முக்கியமான தகுதிநிலை, முதன்மைத் தகுதிநிலை எனப்படுகின்றது.&lt;ref name=&quot;BrymLie2009&quot;&gt;{{cite book|author1=Robert Brym|author2=John Lie|title=Sociology: Your Compass for a New World, Brief Edition: Enhanced Edition|url=https://books.google.com/books?id=vje_Pl5JmkcC&amp;pg=PA88|date=11 June 2009|publisher=Cengage Learning|isbn=0-495-59893-3|page=88}}&lt;/ref&gt;&lt;ref&gt;Ferris, Kelly, and Jill Stein. [http://www.wwnorton.com/college/soc/real-world3/ch/04/ &quot;The Self and Interaction.&quot;] Chapter 4 of ''The Real World: An Introduction to Sociology''. W. W. Norton &amp; Company Inc, Dec. 2011. Accessed 20 September 2014.&lt;/ref&gt;
 
 == காரணிகள் ==
 பிறவிசார் தகுதிநிலை என்பது ஒருவர் பிறக்கும் போதே கிடைக்கும் தகுதிநிலை என வரைவிலக்கணம் கூறலாம். எல்லாச் சமூகங்களிலும் காணப்படக்கூடிய பிறவிசார் தகுதிநிலைகளுக்கான அடிப்படைகளாக, பால், இனம், இனக்குழு, குடும்பப் பின்னணி என்பன அமைகின்றன. முயன்றுபெற்ற தகுதிநிலை என்பது, ஒருவர் தனது வாழ்க்கைக் காலத்தில் தன்னுடைய அறிவு, ஆற்றல், திறமை, விடாமுயற்சி போன்றவற்றின் விளைவாகப் பெறுவது. பதவி என்பது பிறவியாலோ, முயற்சியாலோ கிடைக்கக்கூடிய ஒரு தகுதிநிலைக்கு எடுத்துக்காட்டு. ஒருவர் உகந்த அறிவையும், திறமையையும் பெறுவதன் மூலம் குறித்த பணியின் உயர்நிலைக்குச் செல்ல முடியும். இது அவரது சமூக அடையாளத்தை உருவாக்கும். சமூகப் படிநிலையைக் குரலினூடாகத் தெரிவிக்கவும், அறிந்துகொள்ளவும் முடியும்.&lt;ref name=&quot;Ko&quot;&gt;{{cite journal|last=Ko|first=S.J.|author2=Sadler, M.S. |author3=Galinsky, A.D. |title=The Sound of Power: Conveying and Detecting Hierarchical Rank Through Voice|journal=Psychological Science|year=2015|volume=26|issue=1|pages=3–14|doi=10.1177/0956797614553009}}&lt;/ref&gt;
 
 == வெவ்வேறு சமூகங்களில் தகுதிநிலை ==
 சில சமூகங்களில் சாதி தகுதிநிலையைத் தீர்மானிப்பதில் முக்கிய பங்கு வகிக்கிறது. சமூகப் படிநிலையில் சாதிகள் வெவ்வேறு மட்டங்களில் இருப்பதால் உயர்ந்த மட்டங்களில் இருக்கும் சாதிகளின் உறுப்பினர்கள் உயர்ந்த சமூகத் தகுதிநிலையையும், கீழ் மட்டங்களில் உள்ள சாதிகளைச் சேர்ந்தோர் குறைவான சமூகத் தகுதிநிலையையும் பிறப்பிலேயே பெறுகின்றனர்.
 
 == மேற்கோள்கள் ==
 {{reflist}}
 
 [[பகுப்பு:சமூகவியல்]]